Data was extracted from:https://www.infomed.co.il/drugs/ipratropium-bromide/

המומחים של
Info
med
מסבירים:
איפראטרופיום ברומיד, אשר נכנס לשימוש כתרופה מרחיבת סימפונות ב-1975, משמש לטיפול במחלות חסימתיות הפיכות של דרכי האוויר, במיוחד בחולים עם דלקת כרונית של הסימפונות (
ברונכיטיס
). בגלל השפעתה האיטית של התרופה אין היא מומלצת לשימוש בהתקפים חריפים של
אסתמה
.
התרופה, המהווה נגזרת של
אטרופין
, מעכבת את השפעתו של אצטילכולין על עץ הסימפונות, וגורמת בכך להרחבת הסימפונות ולהקלת הנשימה. איפראטרופיום ניתן רק בשאיפה, ועל כן לא צפויות בדרך-כלל תופעות לוואי משמעותיות. לאחרונה נכנס לשימוש תכשיר התזה לאף לטיפול ב
נזלת אלרגית
.
לתרופה 3 צורות מתן, כאשר בצורת תרסיס אף ניתן להשיגה ללא מרשם ובצורות משאף ותמיסה לאינהלציה התרופה דורשת מרשם רופא.
צילום: shutterstock
מידע על התרופה
אופן נטילת התרופה
משאף ותמיסה לאינהלציה - במרשם רופא.
תרסיס לאף - ללא מרשם.
תדירות וזמן נטילה
3-4 פעמים ביום.
טווח המינון
גילאים 12-6 שנים: . תמיסה לשאיפה: 0.25 מ"ג, 3-4 פעמים ביום.
משאף: שאיפה אחת או שתיים, שלוש פעמים ביום.
מבוגרים: תמיסה לשאיפה: 0.1-0.5 מ"ג עד 4 פעמים ביום.
משאף: 80 -320 מיקרוגרם ליום.  שאיפה אחת או שתיים, ארבע פעמים ביום. ייתכן שיהיה צורך בעד ארבע שאיפות בכל פעם על מנת להשיג תועלת מירבית במהלך תחילת הטיפול. אין לחרוג ממינון של 12 שאיפות ביממה.
התזה לאף: 1-2 התזות לכל נחיר 4 פעמים ביום.
תחילת ההשפעה
תוך 5-15 דקות.
משך ההשפעה
תוך 5-15 דקות.
מנה שנשכחה
יש לקחת מייד כשנזכרים. אם צריך לקחת את המנה הבאה תוך שעתיים, קח מנה אחת עכשיו ודלג על המנה הבאה.
הפסקת התרופה
אין להפסיק את התרופה בלי להיוועץ ברופא, התסמינים עלולים לחזור.
מינון עודף
מנה עודפת מקרית אינה צריכה להדאיג. אך אם מבחינים בתסמינים מיוחדים, או אם נלקחה מנה עודפת גדולה, יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים
נמצא כמרכיב בתרופות הבאות
אוטריוין קומפליט | Otrivin complete
אזהרות
תזונה
אין הגבלות.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
במקרה של הופעת סחרחורת או ראייה מטושטשת, יש להימנע מנהיגה.
הריון
יש להתייעץ עם הרופא טרם השימוש. ניתן להשתמש בתרופה במהלך ההריון, במיוחד בשלושת החודשים הראשונים של ההריון, רק במקרה בו הרופא מוצא כי הטיפול הכרחי. יש לשקול סיכון מול תועלת.
הנקה
יש להתייעץ עם הרופא. במקרה בו הרופא מוצא את הטיפול הכרחי- ניתן להשתמש, תוך שיקול סיכון מול תועלת.
תינוקות וילדים
השימוש בילדים מותר תחת פיקוח מבוגר.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
ברקית (glaucoma)
הרחבת אישון
קשיי השתנה
נטילת תרופות אחרות
סיכון ממנת יתר
נמוך
סיכון מפיתוח תלות
נמוך
תופעות לוואי
כיוון שהתרופה כמעט שאינה נספגת מהריאות לדם, נדיר שתהיינה לה תופעות לוואי חמורות. התופעה השכיחה ביותר, בדומה לתרופות אחרות לשאיפה, היא יובש וגירוי באף ובגרון. בנוסף, תופעות לוואי שכיחות: כאב ראש, סחרחורת, שיעול, גירוי בגרון, יובש בפה, הפרעות בחוש הטעם, הפרעות בתנועתיות של מערכת העיכול ובחילה.
אם במהלך שאיפת התרופה יש החמרה חריפה במצוקה הנשימתית, יש להפסיק מיד את הטיפול ולפנות לרופא על מנת להחליף את התכנית הטיפולית.
בנזאלקוניום כלוריד, חומר משמר הקיים בחלק מהתכשירים, יכול לגרום לצפצופים וקשיי נשימה (עווית הסמפונות – היצרות פתאומית של דרכי הנשימה) במיוחד לסובלים מאסתמה.
פרטי תגובה עם תרופות אחרות
הערה כללית: כאשר נוטלים איפראטרופיום ברומיד יחד עם תרופות אחרות הניתנות בהשאפה, מומלץ לשמור על מירווח של 5-10 דקות בין התרופות.
שימוש ארוך טווח בתרופות אחרות אשר דומות לאיפראטרופיום ברומיד (אנטי כולינרגיות) יחד עם תרופה זו לא נבדק ולכן אינו מומלץ.
תרופות בטא אדרנרגיות ותרופות המכילות קסנטין (כגון תיאופילין) עלולות להגביר את השפעתה של תרופה זו.
הסיכון להתקף גלאוקומה חריף במטופלים עם גלאוקומה צרת-זווית, עלול להיות מוגבר כאשר נעשה שימוש בתרופה זו ובתרופות  המדמות פעילות בטא  יחד.
השפעת שימוש ממושך
לא צפויות בעיות מיוחדות.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא